


ZMLUVA O DODÁVKE TOVARU

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

1. Objednávateľ

Obchodný názov	: OLD HEROLD, s.r.o.
 					  Bratislavská 36, 911 05 Trenčín

Oprávnenie k podnikaniu		: Zapísaný v  Obch. reg. Okresného súdu Trenčín
  oddiel: Sro, vložka č.: 11296/R

Zastúpený				: Ing. Martin Spurný, prokurista spoločnosti
  
IČO					: 36380547

IČ DPH				: SK2020102513

Bankové spojenie	: UNICREDIT BANK Czech republic and Slovakia, a.s., 
  pobočka zahraničnej banky
			  
IBAN				: SK07 1111 0000 0066 1323 3007

Pracovník oprávnený k rokovaniu vo
veciach technických a zmluvných	: Ing. Martin Spurný

a

2. Dodávateľ

Obchodný názov			: 


Oprávnenie k podnikaniu		: 

Zastúpeným				: 

IČO					: 

IČ DPH				: 

Bankové spojenie			: 

	
Pracovník oprávnený k rokovaniu vo
veciach technických a zmluvných	: 



I.
Predmet zmluvy
Dodávateľ sa zaväzuje dodať fekálny cisternový kontajner kompatibilný s hákovým nosičom typu PORTÝR TNK5 (ďalej aj len ako „dodávka“). Hákový nosič je ťahaný traktorom. 
Dodávateľ sa zaväzuje dodať fekálny cisternový kontajner v parametroch a vyhotovení podľa špecifikácie:

	CISTERNOVÝ KONTAJNER ___1 ks

	· Technické parametre:

	Objem max. 5000L v súlade s parametrami z technického preukauz, ktorý je prílohou tejto zmluvy, tj. 
· najväčšia prípustná hmotnosť 6500 kg
· najväčšia prípustná hmotnosť na nápravu: 5600 kg

	Materiál: oceľ povrchovo upravená proti korózii .....

	

	· Vybavenie cisterny

	Výveva poháňaná hydromotorom, sací výkon min. 5000 l/min

	Pretlakový ventil

	Manometer

	Nasávací a výpustný ventil DN 100

	Sacia hadica min. 6 m

	Sanitačné veko cisterny

	Vlnolam

	Stavoznak na sledovanie hladiny v cisterne

	

	· Súčasťou dodávky sú:

	Návod na obsluhu, technická dokumentácia

	Zaškolenie obsluhy

	Doprava



Objednávateľ neakceptuje dodanie predmetu dodávky po častiach.

II.
Cena
Cena za predmet zmluvy je stanovená dohodou zmluvných strán v sume:
	Predmet
	Počet
	Jedn.cena
(EUR bez DPH)
	Cena spolu
(EUR bez DPH)

	Cisternový kontajner
	1
	
	



Súčasťou ceny dodávky je doprava do miesta dodania:
OLD HEROLD, s.r.o.  Trenčín, Bratislavská 36.

K cene sa pripočíta príslušná sadzba DPH.



III.
Platobné podmienky
1. Dodávateľ je oprávnený vyfakturovať a objednávateľ je povinný uhradiť cenu dodávky nasledovne:

· 30% z ceny dodávky platba po podpise tejto zmluvy. Splatnosť faktúry je do 7 dní odo dňa jej doručenia;

· 70% z ceny dodávky platba po protokolárnom odovzdaní a prevzatí dodávky. Splatnosť faktúry je do 30 dní odo dňa jej doručenia.

2. Objednávateľ súhlasí s elektronickým zasielaním faktúry. Adresa objednávateľa na doručovanie faktúry je registratura@oldherold.sk.

IV.
Čas plnenia
1. Dodávateľ sa zaväzuje dodať dodávku najneskôr do 15.03.2024.
2. Dodávateľ sa zaväzuje oznámiť objednávateľovi minimálne 5 pracovných dní vopred presný termín dodania.
3. Objednávateľ sa po dohode s dodávateľom zaväzuje prevziať a uhradiť dodávku aj v skoršom ponúknutom termíne v prípade, že dodávateľ dodá dodávku na odovzdanie pred dohodnutým termínom.
4. V prípade, že sa počas plnenia dodávky vyskytnú okolnosti nezavinené dodávateľom alebo objednávateľom – vyššia moc, pre ktoré bude ohrozený termín plnenia, bude tento posunutý o dohodnutý časový interval.

V.
Záručná doba, záručný a pozáručný a servis
1. Dodávateľ poskytne na dodávku záruku nasledovne minimálne 12 mesiacov.
2. Objednávateľ sa zaväzuje, že prípadnú reklamáciu nedostatku dodávky uplatní bezodkladne po jeho zistení písomnou formou dodávateľovi. 
3. Dodávateľ sa zaväzuje vykonávať záručný a pozáručný servis na dodávke v termíne podľa dohody s objednávateľom, resp. najneskôr do 5 pracovných dní od písomného (stačí email) oznámenia poruchy.
4. Záruka sa vzťahuje len na zariadenie dodané dodávateľom a jej plnenie je podmienené úplným finančným vyrovnaním zmluvných strán.

VI.
Zmluvné pokuty
Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:
1. Objednávateľ je povinný zaplatiť dodávateľovi zmluvnú pokutu vo výške 0,05% zo sumy riadne doručenej faktúry za každý deň omeškania s jej úhradou.
2. Objednávateľ je oprávnený znížiť uhrádzanú čiastku konečnej faktúry o 0,05% za každý deň omeškania dodávateľa pri nedodržaní termínov dohodnutých v tejto zmluve.
3. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.
4. Nárok na náhradu škody v plnom rozsahu uplatnením zmluvnej pokuty nie je dotknutý.

VII.
Ďalšie dojednania
1. Dodávateľ bude pri plnení dodávky postupovať s odbornou starostlivosťou. Dodávateľ sa zaväzuje vykonať dodávku vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
2. Ak dodatky uzavreté podľa článku VIII. bod 2. tejto zmluvy budú mať vplyv na predmet alebo termín splnenia záväzku, súčasťou tohto dodatku bude aj  úprava ceny.
3. Nebezpečenstvo škody na dodávke znáša do času jeho protokolárneho prevzatia dodávateľ.
4. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu / audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy dodávateľa so subdodávateľmi.

VIII.
Záverečné ustanovenia
1. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
3. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.
4. Táto zmluva nadobúda platnosť dňom podpísania oboma zmluvnými stranami.
5. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.

V Trenčíne, dňa ____________   			V __________________, dňa _________




-----------------------------------------------------------------------------------------------------------------
Dátum a podpis osoby					Dátum a podpis osoby
oprávnenej uzatvoriť						oprávnenej uzatvoriť
túto zmluvu za objednávateľa				túto zmluvu za dodávateľa

